- ურთულესი პროცესებია, პუტინის ამ განცხადებიდანაც ჩანს, რომ მისი ევროპული მიდგომით დანამუსება არ გამოვა, რადგან მხოლოდ იმის დანამუსება შეიძლება, ვინც ნამუსთან მწყრალად არ არის. ფაქტია, რომ არც ოლანდის და მერკელის, არც არავის ხათრით რუსეთი არ გაჩერდება და არც პუტინი იტყვის თავის გეგმაზე უარს. როგორც წესი, რუსეთის პრეზიდენტი თავისივე ნათქვამის მონა ხდება, ასე იყო საქართველოს შემთხვევაშიც. კოსოვოს აღიარების პროცესისას პუტინმა მსოფლიოს უთხრა, თუ კოსოვოს აღიარებთ, მე აფხაზეთს ვაღიარებო და აკი ყველაფერი გააკეთა ამისთვის. მაიდანის მოვლენების დაწყებისას თქვა, რომ თუ მაიდანი გაიმარჯვებდა, უკრაინას შუაზე გახლეჩდა. მაიდანზე პუტინი დამარცხდა და ახლა ყველაფერს აკეთებს თავისი დანაქადების ასასრულებლად. სიმართლე გითხრათ, ვერ ვხედავ ჯერჯერობით რესურსს, რომელიც ამ გეგმაზე პუტინს ხელს ააღებინებს. ევროპას ასეთი რესურსი ჯერ არ გამოუჩენია. რაც მეტი იქნება წინააღმდეგობა, მით მეტი იქნება მსხვერპლი.